钦定古今图书集成/理学汇编/文学典/第150卷 > 《吴纳文章辩体》 > 《奏疏》
## 钦定古今图书集成/理学汇编/文学典/第150卷 > 《吴纳文章辩体》 > 《奏疏》

按唐虞禹皋陈谟之后，至商伊尹、周姬公，遂有《伊训》
《无逸》等篇，此文辞告君之始也。汉高惠时，未闻有以
书陈事者，迨乎孝文，广开言路，于是贾山献至言贾
谊上政事疏。自时厥后，进言者日众，或曰上疏，或曰
上书，或曰奏札，或曰奏状。虑有宣泄，则囊封以进，谓
曰封事。考之史可见矣。昔人云：“君臣相遇，虽一语有”
馀，上下未孚，虽千万言奚补。为臣子者，惟当罄其忠
爱之诚而已。